**H O T Ă R Â R E A NR. 146**

**din 24 noiembrie 2016**

**privind aprobarea rectificării bugetului de venituri și cheltuieli al Spitalului Municipal Dej pe anul 2016**

**Consiliul local al Municipiului Dej,** întrunit în **ședința ordinară** din data de 24 noiembrie 2016;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 22.520 din data de 14 octombrie 2016, al Serviciului Buget Contabilitate din cadrul Primăriei Municipiului Dej, prin care se propune rectificarea bugetului de venituri și cheltuieli a Spitalului Municipal Dej pe Trimestrul al IV-lea 2016 prin suplimentarea atât la partea de venituri cât și la partea de cheltuieli cu suma de 50 mii lei, ca urmare a suplimentării veniturilor de la Direcția de Sănătate Publică pentru CPU - investiții, precum și virarea de credite pe titlu, articol, aliniat, proiect avizat favorabil în ședința de lucru a Comisiei economice din data de 24 noiembrie 2016;

În conformitate cu:

- prevederile Ordonanței de Urgență a Guvernului Nr. 32 din 23 martie 2011 privind modificarea art. 191 din Legea Nr. 95/2006 privind reforma în domeniul sănătății;

- prevederile Legii Nr. 273/2006 privind finanțele publice locale;

În temeiul prevederilor art. 36, alin. 2, lit. d) coroborat cu alin.6, lit. a pct.3, art.45 alin.2 și art. 115, alin. 1, lit. b din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** suplimentarea bugetului de venituri și cheltuieli a Spitalului Municipal Dej cu **suma de 50 mii lei,** atât la parte de venituri cât și la parte de cheltuieli.

**Art. 2**. Cu ducerea la îndeplinire a prevederilor prezentei hotărâri se încredințează Direcția Economică din cadrul Spitalului Municipal Dej și Direcția Economică din cadrul Primăriei Municipiului Dej.

**Preşedinte de şedinţă,**

**Kovrig Anamaria Magdalena**

**Nr. consilieri în funcţie - 19**

**Nr. consilieri prezenţi - 18**

**Nr. voturi pentru - 18**

**Nr. voturi împotrivă -**

**Abţineri - Contrasemnează,**

**Secretar**

**Jr. Pop Cristina**